Lav et referat af nedenstående tekst:

Tekst:
Da MS Bergensfjord ankom til Bergen i Norge klokken 12.30 søndag formiddag havde tre afrikanske teenagere sneget sig med ombord, angiveligt ved at gemme sig under en lastbil og siden dukket op ved en rutinekontrol. Det skriver Bergensavisen. - De tre udlændinge blev taget med til nærmere undersøgelser. Det blev besluttet at de skulle sættes i arresten. Og nu i aften rejser de til Oslo, sagde Arve Samsonsen, der er operationsleder ved Hordaland politidistrikt til avisen søndag. De tre afrikanere er under 18 år. Ifølge Bergensavisen er de rejst fra Nordafrika og det norske politi oplyser at de er på vej til Oslo. Her vil de søge asyl. Bergensavisen talte søndag aften med de tre blinde passagerer. - Vi er kommet her for at få et bedre liv, fortalte 15-årige Morad.

Referat:
Da færgen fra Hirtshals lagde til kaj i Bergen søndag middag blev tre afrikanere afsløret som blinde passagerer under en lastbil.